Marathon

Marathon, eller Maraton, (nygresk: Marathónas,  Μαραθώνας; gammelgresk: Marathṓn, Μαραθών = «Fennikelstedet» av μάραθο = fennikel) er en liten by i Hellas.

Stedet er mest kjent for slaget ved Marathon i 490 f.Kr., hvor en athensk hær slo de persiske troppene som gikk i land her. Legenden vil ha det til at budbringeren Pheidippides løp de 42 kilometrene til Athen for å fortelle om seieren. Ved ankomsten ropte han nenikikamen, «vi seiret», og falt død om. Da tradisjonen med olympiske leker ble gjenopptatt i 1896, iscenesatte man et tilsvarende løp som ble vunnet av Spyridon Louis. Stephen Gaylord Miller: Ancient Greek Athletics Slik ga legenden opphav til idrettsøvelsen maraton. 

Det ble laget en stor gravhaug på stedet for de falne athenerne. Haugen er bevart, og er i dag omgitt av en park.

 Kommunen 
Kommunen Marathon ble opprettet ved reformen i lokalstyre av 2011 ved å slå sammen følgende fire tidligere kommuner til en kommunal enhet:Kallikratis  (PDF) det greske innenriksdepartementet (gresk)
 Grammatiko
 Marathon
 Nea Makri
 Varnavas
Det er 8 883 beboere i kommunen (2001). Detaljerte resultater fra folketellingen av 2001  (PDF) (gresk og engelsk)

De andre bosetningene i den kommunale enheten er Agios Panteleimonas (1 489 beboere), Kato Souli (1 477 beboere), Vrana (731 beboere), Avra (235 beboere), Votho (207 beboere), Ano Souli (188 beboere) og Schinia (156 beboere).

Kato Souli skipskommunikasjonsmast er en 250 meter høy radiomast, den høyeste strukturen i Hellas.

 Referanser 

 Eksterne lenker 


Kategori:Byer i Hellas